alexandrainst/scandi-wiki huggingface dataset:
Vannverkssaken

Vannverkssaken er alminnelig betegnelse på en serie større økonomiske lovbrudd, hvor blant annet tidligere sjef for Nedre Romerike Vannverk, Ivar T. Henriksen var innblandet.

Forarbeidet ble gjort av journalistene Siri Gedde-Dahl, Anne Hafstad og Alf Endre Magnussen og brakte dem SKUP-prisen 2005. I 2010 ble dette kåret til «tidenes SKUP» gjennom den 20 år lange historien til Stiftelsen for en Kritisk og Undersøkende Presse.

17. januar 2007 tok Økokrim ut tiltale mot Ivar Thorer Henriksen, hans sønn, og en innleid slamkjører for grov korrupsjon og grov økonomisk utroskap. Siden ble også entreprenørselskapet PEAB og en annen næringsdrivende  tiltalt i samme sak. I tillegg ble selskaper, politikere og personer som ordføreren i Skedsmo, Plastmottaket AS,  Maskindrift AS, IFO Vattenrening AB, Brimer Kvamsøy AS og Coca-Cola AS gransket, men ingen av disse ble rettsforfulgt. Over 50 vitner var stevnet da saken mot Henriksen startet for Nedre Romerike tingrett 8. oktober 2007.
14. februar 2008 falt dommen i Nedre Romerike tingrett. Henriksen ble dømt for både grov korrupsjon og grov økonomisk utroskap, til en fengselsstraff på åtte år. Han ble også dømt til å betale en erstatning på over 60 millioner kroner og fikk alle sine eiendommer beslaglagt. Henriksen bestemte seg for å anke dommen samme kveld. I ankebehandlingen i Eidsivating lagmannsrett fra januar til mai 2010 ble straffen redusert til 7,5 års fengsel. Denne dommen ble ikke anket.

Referanser

Eksterne lenker 
 Direkte lenke til granskningsrapporten om «Vannverkssaken»
 «Det kan være penger gjemt et sted», artikkel om «Vannverkssaken», Aftenposten, 25. januar 2010

Korrupsjonssaker
Norske kriminalsaker
Lillestrøms historie
Lørenskogs historie
Rælingen
Nittedals historie
2007 i Norge
Strekspiller

En strekspiller eller linjespiller er en spillerposisjon i håndball. Strekspilleren er den spiller som i angrep står blant motstanderens forsvarsspillere og forsøker å skaffe seg plass ved målfeltlinjen – den heltrukne streken seks meter fra målet. Streken markerer grensen for hvor nær målet en spiller, bortsett fra målvakten, kan oppholde seg på banen. Strekspilleren forsøker å skaffe seg plass nok til å kunne motta ballen fra en av medspillerne (innspill til strek) og deretter skyte mot mål. Strekspilleren bidrar også til at medspillere kommer i scoringsposisjon ved å sperre forsvarsspillerne på motstanderlaget. Et håndballag har, avhengig av spillersystem, én eller to strekspillere på banen. Det er ofte mange direkte fysiske dueller mellom strekspilleren og de nærmeste forsvarerne.

Kjente strekspillere
Kjente strekspillere er Frank Løke, Bjarte Myrhol, Johnny Jensen, Marcus Ahlm, Bertrand Gille, Einar Sand Koren, Heidi Løke, Else-Marthe Sørlie Lybekk, Marit Malm Frafjord, Pernille Wibe.

Eksterne lenker
Håndball - Norges Håndballforbund (pdf)

Håndballspillere
Joakim Eyde

Joakim Leinonen Eyde (født 12. desember 1991) er en norsk fotballspiller som fram til 2012 spilte for Sarpsborg 08 Fotballforening. Han har tidligere prøvd seg i både Vålerenga og Fredrikstad FK uten å ha fått A-lags kamper. Eyde har også spilt 21 kamper på aldersbestemte landslag. Spiller i dag for Skjetten i 3. divisjon.

Referanser

Eksterne lenker 
 
 Klar for Sarpsborg 08 
 http://www.nettavisen.no/sport/tottenham-jakter-vif-talent/903249.html

Norske fotballspillere
Fotballspillere for Vålerenga Fotball
Fotballspillere for Stabæk Fotball
Fotballspillere for Fredrikstad FK
Fotballspillere for Sarpsborg 08 FF
Fotballspillere for Skjetten SK
Personer fra Nesodden kommune
Cistercienserklosteret i Fontenay

Cistercienserklosteret i Fontenay er et av Cistercienserordenens munkekloster i kommunen Montbard i departementet Côte-d'Or i Frankrike.

Klosteret ble grunnlagt av Sankt Bernard av Clairvaux i 1118, bare noen år etter at han forlot klosteret i Cîteaux og grunnla klosteret i Clairvaux. Fontenays kloster ligger i en liten skogkledd dalgang 60 km nordvest for Dijon. Det hadde en sterk utvikling på 1100- og 1200-tallet og innehadde kongelig beskyttelse. Klosteret ble plyndret under hundreårskrigen og hugenottkrigen. Etter en tids stagnasjon ble refektoriet revet av munkene i 1745. Klostret ble stengt under den franske revolusjon og ble brukt som papirfabrikk fram til 1902. I det meste av denne tiden ble det eid av slekten Montgolfier.

Klostret ble i 1905 kjøpt av Édouard Aynard og restaurert. Foruten det revne refektoriet, står nesten alle de opprinnelige bygningene: kirken, dormitoriet, selve klostret, kapittelsal, varmestue, dueslag og en smie. Alle bygningene er oppført i Romansk stil, med en nyere abbedbolig samt en sykeavdeling. Klostret er et av de eldste og mest komplette Cistercienserkloster i Europa og ble et verdensarvensted i 1981.

Klosterkirken ble bygget mellom 1139 og 1147 og innviet til pave Eugenius III. Det har en korsformet grunnflate, med et 66 meter langt og 8 meter brett nav, med to sidearmer og et tverrskip som måler 19 meter. Klostret måler 36x38 meter. kapittelsalen har et hvelvtak som bæres oppe av kraftige søyler. Det store dormitoriet er dekket av et kastanjetre fra 1400-tallet.

Eksterne lenker 
 
 l'Abbaye de Fontenay (Hjemmeside)
 UNESCO World Heritage Centre – Cistercian Abbey of Fontenay 

Kirker i Frankrike
Verdensarven i Frankrike
Katolske kirker i Frankrike
Côte-d'Or
Byggverk i Bourgogne-Franche-Comté
Møllebakken skole

Møllebakken skole (tidligere Adventkirken skole) er en privat grunnskole i Bergen som drives med statsstøtte og eies av Syvendedags Adventistsamfunnet (SDA). 

Tone Kverndalen er skolens rektor (per skoleåret 2021/2022).

Organisering 
Møllebakken skole er en skole med klasser fra første til tiende klassetrinn. Elevtallet er relativt lavt; i skoleåret 2018/2019 hadde skolen 71 elever og 18 lærere. Per 1. oktober 2021 hadde skolen 76 elever og 10,66 lærerstillinger.

Siden Møllebakken er en så liten skole er skolen fådelt, det vil si at i skoleåret 2018/2019 hadde skolen fem klasser, der to og to trinn gikk sammen. I noen av fagene på ungdomsskolen var undervisningen likevel klassedelt.

Historie 
Skolen ble etablert i 1951 under navnet Adventkirken skole. De første 20 årene ble den drevet i en leiegård i Sigurds gate i Bergen sentrum, før skolen ble flyttet til menighetens lokaler på Kronstad i 1975, slik at den ble liggende i tett tilknytning til SDAs kirkebygg. Midt på 1990-tallet skiftet skolen navn til Adventkirkens grunnskole. Dette navnet ble stående fram til 2008, da skolen skiftet navn til Møllebakken skole, begrunnet med skolens beliggenhet ovenfor Møllendal.

Eierskap 
Eier av skolen, SDA, er et kirkesamfunn med fokus på utdanning og helsearbeid over store deler av verden. SDA Norge driver 11 grunnskoler i Lillehammer, Moss, Oslo, Sandefjord, Mjøndalen, Hønefoss, Sauar, Sandnes, Bergen, Trondheim og Tromsø. Ved Hønefoss har SDA også en videregående skole, Tyrifjord videregående skole, som drives som pensjonatskole.

Referanser

Eksterne lenker 
 Møllebakken skoles hjemmesider Besøkt 16. mai 2022.
 Kart

Barne- og ungdomsskoler i Bergen
Kristne skoler i Norge
Adventistene
Årstad
Anwar al-Awlaki

Anwar al-Awlaki (født 22. april 1971 i Las Cruces, New Mexico, USA, død 30. september 2011 Jemen) var en muslimsk foreleser og tidligere imam, som ble regnet som medlem av Al-Qaida. Med egen blogg og Facebook-side ble han blitt kalt «Internetts bin Laden».

Han bodde i USA i sju år, før familien flyttet til Jemen. Faren Nasser al-Aulaqi, var i en periode landbruksminister i landet. I 1991 returnerte al-Awlaki til USA for å studere. Han ble imam ved en moske i Denver i 1994. I 1996 flyttet han til San Diego, hvor han fortsatte som imam fram til 2000. Det året møtte han Nawaf al-Hazmi og Khalid al-Mihdhar, som begge var med på terrorangrepet 11. september 2001. I 2000 begynte han å jobbe i moskeen Dar Al-Hijrah i Washington, D.C.. Der møtte han igjen al-Hazmi, sammen med Hani Hanjour en annen av mennene bak angrepet 11. september.

I 2002 flyttet han fra USA, og holdt en periode til i Storbritannia. I 2004 flyttet han til Jemen. 

I slutten av 2009 ble det kjent at han hadde hatt kontakt med Nidal Malik Hasan, som sto bak skyteepisoden ved Fort Hood, og med Umar Farouk Abdulmutallab, som prøvde å sprenge et fly over Detroit første juledag.

Dødsfall 
Awlaki drept i et amerikansk droneangrep den 30. september 2011. Han ble drept sammen med Samir Khan, en annen person som hadde en fremtredende rolle i Al-Qaida. Også han hadde amerikansk statsborgerskap.

Jurister som lenge hadde kritisert USA for drap på al-Qaida medlemmer i utlandet, mente at drapet på al-Awlaki kunne være et brudd på amerikansk lov. Mary Ellen O'Connell, professor i internasjonal rett ved University of Notre Dame hevdet i 2011 at siden al-Awlaki var både amerikansk og jemenittisk statsborger, betyr at han har ekstra beskyttelse i henhold til amerikansk lov som han ikke ville hatt om han bare var en jemenittisk statsborger. Awlaki var den første amerikanske statsborgeren som ble satt på USAs såkalte dødsliste etter terrorangrepene mot New York og Washington. 

Hans 16-år gamle sønn ble drept i et amerikanske droneangrep i 2011 og i 2017 ble hans 8-år gamle datter drept til et tilsvarende amerikansk angrep.

Referanser

Eksterne lenker 
 
 

Islamister fra USA
Personer fra Las Cruces
Personer tilknyttet Al-Qaida
Personer drept i krigen mot terror
Personer fra USA involvert i terroraktivitet
Personer som led en voldelig død
Jemenitter
Roger Christian

For regissøren se: Roger Christian (regissør)

Roger Allan Christian (født 1. desember 1935 i Warroad i Minnesota, død 9. november 2011 i Grand Forks i Nord-Dakota) var en amerikansk ishockeyspiller som deltok i de olympiske vinterleker 1960 i Squaw Valley og 1964 i Innsbruck.

Christian ble olympisk mester i ishockey under vinter-OL 1960 i Squaw Valley. Han var med på det amerikanske ishockeylaget som vant turneringen foran Canada og Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Christian ble verdensmester i ishockey 1960, OL-turnering i Squaw Valley var også det 27. verdensmesterskapet i ishockey. Han spilte i fem ishockey-VM, i tillegg til OL-turneringene i 1960 og 1964 var han med på USAs lag under ytterligere tre verdensmesterskap i ishockey.

OL-og VM-medalje 
 1960  Squaw Valley -  Gull i ishockey  USA
Turneringen under OL var også verdens- og europamesterskap i ishockey.

Referanser

Eksterne lenker 
 

Ishockeyspillere fra USA
Deltakere for USA under Vinter-OL 1960
Ishockeyspillere under Vinter-OL 1960
Olympiske mestere for USA
Fødsler i 1935
Dødsfall i 2011
Personer fra Roseau County i Minnesota
Olympiske medaljevinnere i ishockey
Tyra Teodora Tronstad

Tyra Teodora Tronstad (født 7. januar 1972 i Elverum) er en norsk forfatter. 

Tronstad vokste opp på Koppang i Østerdalen, og er bosatt i Trolltun Borettslag på Bøler i Oslo.

Hun debuterte som forfatter i 2007 med diktsamlingen Mandag morgen står de døde i kø. Boken Hvis det er flere som juger nå (2011) ble nominert til Kulturdepartementets pris for barne- og ungdomslitteratur for 2011. 

Hun har reflektert rundt eget forfatterskap i artikkelen «Det vanskeligste» i antologien BU1303, og i «Tronstadforelesninga» (2013). Hun har også skrevet artikler i Samtiden. 

Mørket kommer innenfra vant Kritikerprisen for beste barne- og ungdomsbok 2016. Hundetanker (2012) var nominert til prisen, og i mars 2020 vant Tronstad prisen for andre gang  med Flaggermusmusikk (2019).

Bibliografi 
 2007: Mandag morgen står de døde i kø (dikt)	
 2009: Jeg skal hjelpe deg, bildebok sammen med illustratøren Helena Ohlsson
 2011: Hvis det er flere som juger nå, roman for barn/ungdom
 2012: Hundetanker, roman for barn/ungdom
 2013: Det blir pinlig uansett, roman for barn/ungdom, skrevet sammen med Bjørn Sortland.
 2016: Mørket kommer innenfra, roman for barn/ungdom
 2019: Flaggermusmusikk, ungdomsroman

Referanser 

Norske barnebokforfattere
Norske forfattere av ungdomsbøker
Norske lyrikere
Personer fra Stor-Elvdal kommune
Floyd Martin

Floyd Martin (født 6. juni 1926) var en canadisk ishockeyspiller som deltok i de olympiske vinterleker 1956 i Cortina d'Ampezzo og 1960 i Squaw Valley.

Martin vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagene en enkeltserie der alle møttes en gang. Canada vant tre og tapte to kamper i sluttspillserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.

Fire år senere, under vinter-OL 1960 i Squaw Valley var han med på det canadiske ishockeylaget som kom på andreplass i turneringen bak USA. I finalerunden spilte de seks beste lagene en enkeltserie der  alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillserien og vant den med maksimale ti poeng foran Canada med åtte og Sovjetunionen med fem poeng. OL-turneringen var også det 27. verdensmesterskapet i ishockey.

OL-medaljer 
 1960  Squaw Valley -  Sølv i ishockey  Canada
 1956  Cortina d'Ampezzo -  Bronse i ishockey  Canada

Referanser

Eksterne lenker 
 

Canadiske ishockeyspillere
Medaljevinnere under Vinter-OL 1956
Deltakere for Canada under Vinter-OL 1956
Ishockeyspillere under Vinter-OL 1956
Medaljevinnere under Vinter-OL 1960
Deltakere for Canada under Vinter-OL 1960
Ishockeyspillere under Vinter-OL 1960
Fødsler i 1926
Olympiske medaljevinnere i ishockey
Rolf Vestvik

Rolf Vestvik (født 25. januar 1940) er en norsk kulturbyråkrat som var fylkeskultursjef i Nord-Trøndelag fra 1987 til 1997. 

Han har utdannelse fra Universitetet i Oslo og fra Universitetet i Tromsø. Da han sluttet som fylkeskultursjef gikk han over i stilling som spesialrådgiver. Da var han også prosjektleder for Bernadotteseminarene. Før han kom til Nord-Trøndelag fylkeskommune var han prosjektleder for EU-prosjektet Festivals on the Top of Europe. Der deltok 19 musikkfestivaler fra de nordlige områder av Skottland, Norge, Sverige og Finland. Da han i 1976 fikk Petter Dass-medaljen, var han leder av Festspillene i Nord-Norge, en stilling han hadde fra 1969 til 1977. 

Han er far til den tidligere diplomaten Rolf Andreas Vestvik. De to ga i 2019 ut boken Internasjonale relasjoner - Slik lykkes du i utlandet.

Heder 
 Finlands hvite roses orden – 2006
 KS-medaljen – 2006
 Petter Dass-medaljen – 1976

Referanser

Eksterne lenker 
 Finsk orden til spesialrådgiver Rolf Vestvik 19.10.2006
 Hederstegn til Rolf Vestvik 
 Liste over mottakere av Petter Dass-medaljen

Norske embets- og tjenestemenn
Finlands hvite roses orden
Rai 2 (album)

Rai 2 er et musikkalbum utgitt av D.D.E. i september 1994. Dette var den første plata med Arnt Egil Rånes som sologitarist og den første på plateselskapet Norske Gram.

Sporliste 
 «By'n æ bor i» (Viken/Lind) 3:25
 «Finger med i spællet» (Viken/Lind) 4:48
 «En herlig hem'lighet» (Viken/Aleksandersen) 5:51
 «Blad på ei spinkel grein» (Viken/Lind) 4:28
 «Stor gut no» (Viken/Lind) 3:13
 «Opel rekord» (Viken/Lind) 5:06
 «Du gjør det et kvinnfolk ska' gjørra» (Viken/Lind) 2:54
 «Siste buss har gått» (Viken/Lind) 4:13
 «Blå jente» (Viken/Tangen) 4:08
 «Trøndersk svada» (Viken) 4:21
 «Æ e i allfall ærlig» (Viken/Lind) 4:54
 «Nøkken» (Viken/Lind) 5:45
 «Gata mi» (Viken/Lind) 2:20

Medvirkende

D.D.E. 
 Bjarne Brøndbo – sang, trekkspill, mix
 Frode Viken – gitar, mandolin, blokkfløyte, kor, låtskriver
 Eivind Berre – bassist, kor, coverdesign 
 Eskil Brøndbo – trommeslager, perkusjon, kor 
 Bård Jørgen Iversen – trekkspill, piano, kor 
 Terje Tranaas – trekkspill, piano, kor, synth, orgel, tekniker 
 Arnt Egil Rånes – gitarer, slide mandolin, elgitar, sitar, barytongitar, dobro

Andre medvirkende 
 Åge Aleksandersen – produsent, låtskriver, gitar mix  
 Stein Inge Brækhus – perkusjon, trommer 
 Kåre Kolve – saksofon 
 Svend Berg – gitar, banjolin, slide 
 Thomas Brøndbo – kor 
 Roberth Opsahl-Engen – mix tekniker
 Petter Sandberg – booking 
 Martin Hågensen – coverfoto
 Finn Tangen – tekstforfatter
 Idar Lind – tekstforfatter

D.D.E.-album
Musikkalbum fra 1994
Musikkalbum produsert av Åge Aleksandersen
Ethiopian Airlines Flight 409

Ethiopian Airlines Flight 409 var en internasjonal passasjerflyvning fra Beirut til Addis Abeba i Etiopia operert av Ethiopian Airlines. Den 25. januar 2010 styrtet flyet som opererte flyvningen etter avgang fra Libanon.

Det var 82 passasjerer og 8 besetningsmedlemmer om bord. Alle omkom.

Flyet 
Flyet var av type Boeing 737-8AS, med registreringsnummer ET-ANB, s/n 29935. Flyet ble i 2002 levert til Ryanair, før det i september 2009 ble solgt videre til Ethiopian Airlines, og omregistrert.
Den siste vedlikeholdsjekken av flyet ble gjennomført den 25. desember 2009 uten at det ble funnet noen feil.

Flyet hadde vært i lufta i  timer, fordelt på  flyvninger. Boeing 737-800 er konstruert for å tåle  flyvninger og  flytimer, og har blitt produsert siden 1997.

Ulykken 
Flyet fra Ethiopian Airlines styrtet i Middelhavet, rett etter avgang fra Beirut Rafic Hariri internasjonale lufthavn i Beirut, Libanon den 25. januar 2010. Flyet er rapportert å ha 83 passasjerer og et mannskap på sju, og skulle fra Beirut i Libanon til den etiopiske hovedstaden Addis Abeba. Det er ennå ikke klart hva den direkte årsaken til ulykken var, men det skal ha opstått en storm da flyet skulle ta av. Av passasjerene ble 54 bekreftet å være libanesiske statsborgere, mens 23 av dem var etiopiske.

Dette var første gang siden 1996 at Ethiopian Airlines ble rammet at en flystyrt. I 1996 ble Ethiopian Airlines Flight 961 kapret av tre menn. Kapringen endte i en flystyrt rett utenfor Komorene.

Passasjerer og mannskap

Kilder

Eksterne lenker

Flyulykker i 2010
Ethiop
Ulykker og hendelser med Boeing 737
Monterau kraftverk

Monterau kraftverk er et varmekraftverk i departementet Seine-et-Marne i Frankrike. Det har en installert produksjonskapasitet på 734 MW over én enhet. Anlegget ble bygget ut i årene omkring 1960–1965. Brenselkilden er olje, steinkull og naturgass.

Eksterne lenker
 European fossil fuel power station database SEI, New York (1996), besøkt 25. januar 2010. 

Kullkraftverk i Frankrike
Oljekraftverk i Frankrike
Gasskraftverk i Frankrike
Varmekraftverk i Frankrike
Seine-et-Marne
Byggverk i Île-de-France
Ane Morisbak Skjønsberg

Ane Morisbak Skjønsberg (født 13. mai 1986) er en norsk hundekjører fra Bærums Verk. Hun kjører for Asker Trekkhundklubb. 

Skjønsberg vant begge klassene i Hundekjøring NM nordisk stil og kombinert 2010, og fikk kongepokal. Hun tok tre gull i Hundekjøring EM Nordisk stil 2010 på distansen 15 kilometer snørekjøring, combined og i stafett.

Referanser

Norske hundekjørere
Kongepokalvinnere i hundekjøring
Fødsler i 1986
Amer

Amer er en elv i provinsen Noord-Brabant i Nederland. Den er 12,1 km lang og rundt 400 m bred. Den starter som fortsettelsen av kanalen Bergsche Maas ved Geertruidenberg. Også elven Donge munner ut her. Elven er den sørlige avgrensningen til nasjonalparken Biesbosch. Den munner ut sammen med Nieuwe Maas i østenden av Hollandsch Diep. Langs elven ligger stedene Drimmelen og Lage Zwaluwe.

Eksterne lenker 
 Aktuell informasjon – Rijkswaterstaat (nederlandsk)

Elver i Nederland
Maas' vassdragsområde
Tomas Northug

Tomas Northug (født 19. april 1990) er en norsk tidligere langrennsløper fra Mosvik i Nord-Trøndelag som representerte Strindheim IL. Han fikk sitt gjennombrudd i 2010 da han ble juniorverdensmester i sprint. 

Tomas Northug er yngre bror av langrennsløper og olympisk mester, Petter Northug og eldre bror av skiløperen Even Northug. Petter og Tomas har vært venner og treningskamerater i oppveksten. På samme måte som sin storebror hadde Tomas Northug et godt taktomslag og en sterk spurt. Han hadde fri teknikk som sin spesialitet.

I mai 2017 informerte han om at han la opp som langrennsløper.

Idrettskarriere 
Northug ble i 2009 tatt ut til å representere Norge i juniorverdensmesterskapet (Junior-VM) som ble arrangert i Praz de Lys Sommand i Frankrike i perioden 1.-6. februar 2009. Tomas Northug ble tatt ut til å gå både 10 km fristil, sprint klassisk (1,5 km), 20 km fellesstart med skibytte og 4x5 km stafett. Best gikk det på stafetten, der det ble bronse. Han fikk 9.-plass på sprinten, 10.-plass på 10 km og 13.-plass på 20 km. 

I januar 2010 kom det definitive gjennombruddet da Northug ble juniorverdensmester i sprint i Hinterzarten i Tyskland foran en annen nordmann, Pål Golberg. I tillegg fikk han gull på 4 x 5 km stafett, sammen Didrik Tønseth, Pål Golberg og Finn-Hågen Krogh.

Som følge av gullet i junior-VM fikk Northug sjansen til å prøve seg i verdenscupen da det ble arrangert prøve-VM i Oslo i mars 2010.

Northug vant Skandinavisk Cup 2012/13 og var dermed sikret deltakelse i rennene i verdenscupen i langrenn 2013/14 fram til jul 2013. Han deltok også ved U23-VM på ski 2013 i Liberec i Tsjekkia. Der ble han slått ut i semifinalen på sprinten, og endte på 11.-plass. 

I januar deltok han ved Ski-NM 2014. I NM del 1 på Lillehammer vant han gull på 3 x 10 km stafett sammen med John Kristian Dahl og Petter Northug. På sprinten endte han på 5.-plass i løpet, og 4.-plass i NM, siden britiske Andrew Musgrave vant selve løpet. I NM del 2 på Vågå i mars fikk han bronse på lagsprinten, sammen med storebror Petter. 

Den 17. januar 2015 vant han sin første verdenscupseier, da han vant sprinten i Otepää i Estland.

I Ski-VM 2015 deltok han i sprint, og gikk seg fram til finalen etter tredje beste tid i prologen, førsteplass i sin kvartfinale og andreplass i sin semifinale. I finalen kom han sist i mål, og kom dermed på 6.-plass.

Verdenscupen

Continental cup 
Enkeltseire

Skandinavisk Cup sammenlagt

Referanser

Eksterne lenker 
 
 
 
  Profil hos Team Northug

Norske langrennsløpere
Deltakere under Ski-VM 2015
Personer fra tidligere Mosvik kommune
Personer fra Inderøy kommune
Juniorverdensmestere i langrenn
Norgesmestere i langrenn